Harald A. Dahl

Harald Arthur Dahl (født 4. desember 1891 i Ørland, død 27. desember 1973 i Ørland) var gårdbruker på gården Nordheim på Grande og NS-oppnevnt ordfører i Ørland 1941–1945. Johan Kirkbakk var ordfører en stund fra nyordningen i januar 1941, før Dahl tok over i april.

Dahl var før 1940 medlem av Bondepartiet og satt i kommunestyret fra 1926 til 1934. Han var varaordfører 1932–34. Han hadde også andre verv i bygdesamfunnet: styreformann for Ørland meieri 1930–1940, styremedlem i Sør-Trøndelag landbruksselskap, styreformann i Grande Handelsforening, kretsformann i bondelaget og styremedlem i indremisjonen, og kretsstyremedlem i Norges Pelsdyralslag. Han meldte seg inn i Nasjonal Samling i oktober 1940.

Under landssvikoppgjøret ble Dahl i 1949 dømt til 120 dagers fengsel (ansett avsonet), begrenset rettighetstap i 10 år, erstatning på  og saksomkostninger på 50 kr. Straffen kom på grunnlag av at han hadde bevilget penger til NS-formål og kalt inn til NS-møter. Retten mente at det var intet å innvende mot hans administrasjon av kommunen når en så bort fra bevigningene til NS-formål.

Harald Dahl ble født på Grande i Ørland som sønn av Lars Andreas Dahl og Maren. Han ble gift i 1913 med Anna Kristine (pikenavn: Solbue) (f. 1888, d. 1974).

Referanser 

Norske bønder
Ordførere i Ørland
NS-ordførere i Sør-Trøndelag
Medlemmer av Nasjonal Samling
Nordmenn fra andre verdenskrig
Nordmenn dømt i landssvikoppgjøret etter krigen
Personer fra Ørland kommune